**Ministru kabineta noteikumu projekta**

**„Grozījumi Ministru kabineta 2009.gada 29.septembra noteikumos Nr.1123 „Traktortehnikas vadītāja tiesību iegūšanas un atjaunošanas, kā arī traktortehnikas vadītāja apliecības izsniegšanas, apmaiņas un atjaunošanas kārtība”” sākotnējās ietekmes novērtējuma ziņojums** **(anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Normatīvā akta projekts „Grozījumi Ministru kabineta 2009.gada 29.septembra noteikumos Nr.1123 „Traktortehnikas vadītāja tiesību iegūšanas un atjaunošanas, kā arī traktortehnikas vadītāja apliecības izsniegšanas, apmaiņas un atjaunošanas kārtība”” (turpmāk – noteikumu projekts) ir sagatavots, pamatojoties uz Ceļu satiksmes likuma 25.panta ceturto daļu. Ceļu satiksmes likuma 25.panta ceturtā daļa paredz, ka Ministru kabinets nosaka gadījumus, kad vadītāja apliecību iznīcina, un kārtību, kādā vadītāja apliecība tiek iznīcināta. |
| 2. | Pašreizējā situācija un problēmas | Ministru kabineta 2009.gada 29.septembra noteikumi Nr.1123 „Traktortehnikas vadītāja tiesību iegūšanas un atjaunošanas, kā arī traktortehnikas vadītāja apliecības izsniegšanas, apmaiņas un atjaunošanas kārtība” nenosaka kārtību, kādā iznīcināma traktortehnikas vadītāja apliecība.Patlaban traktortehnikas vadītāju apliecības iznīcina valsts aģentūra „Valsts tehniskās uzraudzības aģentūra”. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekts sagatavots, lai noteiktu gadījumus, kuros iznīcina traktortehnikas vadītāja apliecības, un reglamentētu kārtību, kādā vadītāja apliecības tiks iznīcinātas. Noteikumu projektā atcelta prasība vadīšanas eksāmenu vērtēt eksaminācijas komisijai, jo faktiski eksāmenu pieņem viena amatpersona, nevis eksaminācijas komisija.Noteikumu projektā precizēta līdz 2009.gada 1.janvārim izsniegtas A un speciālo kategoriju traktortehnikas vadītāja apliecības apmaiņas kārtība.Vadītāja apliecības apmaiņas kārtība jāprecizē, jo 2009.gadā A kategorijas vadītāju apliecība deva tiesības vadīt traktorus ar jaudu līdz 150 Zs, bet pēc 2009.gada A kategorijas vadītāja apliecības deva tiesības vadīt traktorus līdz 7,5 t. Tomēr praksē tika konstatēts, ka neliela daļa traktoru ar 150 Zs jaudu ir smagāki par 7,5 t. Lai normatīvā akta grozījumi neradītu personai nelabvēlīgas tiesiskas sekas, noteikumu projekts paredz iespēju līdz 2009.gadam izdoto traktortehnikas A kategorijas vadītāju apliecību apmainīt pret A un B kategorijas vadītāju apliecību.Līdz 2009.gadam C kategorijas vadītāja apliecība deva tiesības vadīt visus kāpurķēžu traktorus, bet pēc 2009.gada C kategorijas vadītāja apliecība dod tiesības vadīt ekskavatorus un pašgājējus iekrāvējus.Buldozeriem, ko var vadīt vadītājs ar B kategorijas vadītāju apliecību, ir kāpurķēžu gaitas iekārta.Tāpēc noteikumu projekts paredz iespēju līdz 2009.gadam izdoto traktortehnikas C kategorijas vadītāju apliecību apmainīt pret B un C kategorijas vadītāju apliecību.Turklāt noteikumu projektā precizēti iesniedzamie dokumenti, ievērojot to, ka no 2012.gada 15.februāra ir spēkā Personu apliecinošu dokumentu likums, kas paredz, ka personas apliecinošs dokuments ir ne tikai pase, bet arī personas apliecība.Noteikumu projektā izdarīti gramatiski un redakcionāli precizējumi. |
| 5. | Projekta izstrādē iesaistītās institūcijas | Zemkopības ministrija un valsts aģentūra „Valsts tehniskās uzraudzības aģentūra”. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Fiziskas personas, kurām ir izsniegtas traktortehnikas vadītāja apliecības.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Noteikumu projekts neparedz izmaiņas administratīvajā procedūrā attiecībā uz vadītāju apliecību īpašniekiem. |
| 6. | Administratīvo izmaksu monetārs novērtējums | Projekts šo jomu neskar. |

*Anotācijas III, IV un V sadaļa – nav attiecināms.*

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Informācija par normatīvā akta projektu nosūtīta uz sociālo partneru e-pasta adresēm, kā arī ir ievietota informācija tīmekļa vietnē www.zm.gov.lv. |
| 2. | Sabiedrības līdzdalība projekta izstrādē  | 2012.gada 13.aprīlī noteikumu projekts nosūtīts saskaņošanai Lauksaimnieku organizāciju sadarbības padomei, Latvijas lauksaimniecības kooperatīvu asociācijai, kā arī biedrībām „Zemnieku Saeima” un „Lauksaimniecības tehnikas ražotāju un tirgotāju asociācija”. |
| 3. | Sabiedrības līdzdalības rezultāti  | Par noteikumu projektu iebildumi no sabiedriskajām organizācijām nav saņemti. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Normatīvā akta projekta izpildi nodrošinās valsts aģentūra „Valsts tehniskās uzraudzības aģentūra”.  |
| 2. | Projekta izpildes ietekme uz pārvaldes funkcijām  | Funkcijas un uzdevumus normatīvā akta projekta izpilde neietekmēs. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Saistībā ar projekta izpildi nebūs nepieciešams veidot jaunas institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar projekta izpildi nav plānots likvidēt esošu institūciju. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar projekta izpildi nav plānots reorganizēt esošu institūciju vai arī apvienot esošas institūcijas. |
| 6. | Cita informācija | Nav. |

Zemkopības ministre L.Straujuma

2012.05.16. 16:35

G.Melkins

67027207, Gints.Melkins@zm.gov.lv